Vingumürgistus

Vingumürgistus ehk karboksühemoglobineemia on vingugaasi ehk süsinik(mono)oksiidi sissehingamisest põhjustatud haigus.Eesti Entsüklopeedia veebiväljaanne (vaadatud 17.05.2015).

Vingugaas sattub organismi sissehingatava õhuga. Et hemoglobiin seob vingugaasi paremini kui hapnikku, kandub vingugaas kudedesse kiiremini, jättes organismi hapnikuvaegusse.Vingumürgistusest veebilehel kliinik.ee (vaadatud 17.05.2015).

Vingugaasimürgistuse oht tekib siis, kui vingugaasi kontsentratsioon õhus on liiga suur.Orm Tammepuu, "Vaikne mõrvar meie kodus", Nädaline (13.12.2005). Vingugaasi allikateks igapäevaelus võivad olla näiteks halva tõmbega gaasiboiler, liiga vara kinni pandud ahjusiiber, valesti reguleeritud gaasipliit või isegi vesipiibu suitsetamine. Ka tulekahjus hukkutakse eelkõige vingugaasimürgistuse tagajärjel.Veebileht tuleohutus.wordpress.com (vaadatud 17.05.2015).

Haiguse avaldumine 
Inimese keha jääb hapnikuvaegusse, mis põhjustab peapööritust ning halvemal juhul kuulmis- ja nägemishäireid, mürgistuse pikaajalisel süvenemisel võib inimene langeda ka koomasse, mis on eluohtlik.

Vingumürgistuse sümptomid: 
 iiveldus
 südame pekslemine
 üldine nõrkus
 peapööritus
 õhupuudus
 silme eest kisub mustaks
 kuulmishäired
 teadvuse kaotus

Esmaabi
Kergematel juhtudel, kus kannatanul ei esine tõsisemaid terviseprobleeme, tuleb lihtsalt manustada valke ja vitamiine.

Raskematel juhtudel tuleb kannatanu viia puhta õhu kätte lamama, hoida teda soojas, et vältida alajahtumist, ning joota talle võimalikult palju vedelikku. Kindlasti tuleb kutsuda kiirabi.Soovitusi suitsumürgistuse leevendamiseks. Eesti Tuletõrjeliidu veebileht (vaadatud 17.05.2015).

Ennetamine
Haiguse ennetamiseks tuleb olla tuleohtlike tarbeasjadega ettevaatlik (näiteks mitte jätta järelevalveta küünlaid, küdevaid pliite ja ahje, vältida tikkude ning välgumihklite sattumist laste kätte).Eesti Tuletõrjeliidu veebileht (vaadatud 17.05.2015).

Viited

Kategooria:Haigused